**Referat fra generalforsamling i Løjt Idrætsforening
Den 12.marts 2019**

1. **Valg af dirigent.**

Jørgen Kannerup udpeges som dirigent.

Dirigenten ser annoncering af generalforsamlingen lovligt varslet og er beslutningsdygtigt.

1. **Formandens og udvalgenes beretning.**

Formanden kommer med sin beretning.

Formandens beretning - Generalforsamlingen 2019

2019 har, igen, været et succesrigt år. Vi formår stort set at holde medlemstallet – både målt på antal aktive medlemmer, men også på antal aktivitetsmedlemmer. Rigtig mange vælger at gå til flere sportsgrene. Det er nøglen til succes i en lille by som vores: Løjt IF kan bruges flere gange ugentligt. Både som udøver, forældre og frivillig – ofte en kombination af alle tre.

Når man tager udgangspunkt i vores områdes begrænsede størrelse, herunder også et begrænset opland, syntes jeg det er fantastisk at vi mønstrer omkring 900 aktive medlemmer. Det svarer til ca. hver 5. borger er medlem – her endda beregnet ud fra alle CPR-numre i vores sogn tillagt Genner og Genner Strand. Det er uhørt højt i forhold til resten af Forenings-Danmark. For vi er jo ikke den eneste forening på Løjt Land. Det er min fornemmelse at ”alle” er medlem af en eller anden forening.

Vi hører ofte om Tordenskjolds Soldater. Nogle gange i en positiv vending, andre gange i en opgivende vending. Jeg har, i kulisserne, forsøgt at danne mig et overblik over hvad begrebet dækker over i Løjt IF. Og jeg er overvældet. Jeg tror ikke, at der findes mange foreninger der kan bryste sig af så mange aktive medlemmer/forældre. Der vil altid være nogen der trækker mere end andre, men helt overordnet set, er Løjt IF ekstremt velfunderet og vel-op bakket fra byen, medlemmerne, brugerne, forældrene og det politiske miljø – herunder særligt Aabenraa Kommune.

Som Formand er der mange fornøjelige opgaver hen over et år. Der er også mindre fornøjelige J.

Det sidste år har været et lækkert år! Vi har været relativt forskånede for problemer, så det har været en fornøjelse at kunne koncentrere sig om udvikling af positiv kultur. At skabe, udvikle og fastholde den gode stemning er absolut den bedste del af formands-tjansen. Stor tak til et samlet Løjt IF for at muliggøre dette. Det er selvforstærkende positivt. Det er her jeg vil lægge min indsats det kommende år – måske svært målbart, men i min optik afsindigt vigtigt. Ingen glas og stål kan erstatte den gode kultur-ånd.

Alle afdelinger blomstrer og trives. Samarbejdet på tværs fungerer enormt godt. Den gensidige respekt – der er så afgørende – stortrives og danner grobund for kommende års succeser. Vi er på en god rejse.

Forinden dette års generalforsamling, har jeg haft de enkelte formænds beretninger til gennemlæsning. Og hvilken herlig læsning!

I dette års beretning, vil/kan jeg ikke komme specifikt ind på de enkeltes afdelingers meritter og storslående indsat. Det er ikke fair at nævne noget over noget andet, og der er simpelthen ikke plads i beretningen til samlet oplistning. Jeg vil blot, stolt, konstatere at der er fuld vind i alle sejl! Læs blot de respektive beretninger.

Året har dog budt på et par store begivenheder som fortjener en ekstra omtale. Særligt fordi de understøtter mit nuværende ønske at styrkelse af kulturen.

Løjterlig lørdag

Løjterlig lørdag blev afviklet i fantastisk sommervejr. Dagen startede med en større fodboldturnering der trak fulde huse fra morgenstunden – en stor succes for både omsætning og stemning.

Selve løbet oplevede en mindre tilbagegang, men deltagerne havde en fantastisk dag hvor Løjt Land tog viste sig fra sin bedste side.

Aftenens fest var i år afløst af familiespisning hvor mange på forhånd havde købt madbilletter. Det var en stor succes. Snakken summede, børnene legede. Alt i alt en perfekt dag hvor vores anlæg og idrætsforening dannede en herlig ramme.

Kulturnatten

Kulturnatten blev afviklet i sensommeren. Som nævnt i indledningen, består Løjt Land af mange forskellige foreninger og samlingspunkter. Kulturnatten er en unik chance for at møde de andre – også en unik chance for samarbejde på kryds og tværs. Årets mantra var meget sigende ”Vi bygger bro”.

Vi har ofte fået på hattepuden for ikke at være deltagende nok. Modargumentet har retteligt altid været, at deltagerne/tilskuerne ikke kunne være både på gulvet og tribunen. Det gode kompromis blev, at vi fra Løjt IF stillede vores anlæg til rådighed for så mange folk som muligt. Vores samlede areal dannede ramme om:

• Mål for morgen-optoget • Indvielse af aktivitetspladsen • Spejderne der byggede bro • Golfklubben • Deutsche Kindergarten • Richard Ragnwald og Plejecenteret • Flagkonkurrence • Juniorklubbens Rulleskøjtefest med tilhørende fællesspisning

Og sikkert en masse mere. Alt i alt: Sammen med resten af Løjt løftede vi i flok – vi ”Byggede Bro”. En stor succes!

Samarbejde med hallen

Samarbejdet med hallen/anlægget kan beskrives kort: HELT FANTASTISK!

Et af mine store ønsker da jeg tiltrådte posten, var at skabe øget tilgængelighed. Den opgave har Erik og Steffan virkelig lykkedes med. Alt er lysere og mere indbydende. Alle føler sig velkomne.

Erik og Steffan yder dagligt en fantastisk indsats. Både med at sikre de nuværende, igangværende, aktiviteter, men bestemt også med at skabe nye aktiviteter – både inde og ude. Anlægget bliver bare flottere og flottere.

Stor tak til den samlede anlægsbestyrelse! I løfter vores tanker og ønsker til UG med kryds og bolle.

Støtteforeningen

I efteråret 2018 måtte Lotto desværre lukke ned. Der arbejdes nu på at skabe et nyt grundlag. Meget mere herom hen over 2019.

En stor, dybfølt, tak!

Slutteligt skal der lyde en GIGANTISK TAK til alle de frivillige trænere, hjælpere og bestyrelsesmedlemmer i de enkelte afdelinger. Det er udelukkende jeres fortjeneste at tingene fungerer i det daglige! Poul, Louise og undertegnede kan alene understøtte jer – men det er altså jer der gør visionerne til virkelighed dagligt.

Lad det kommende år fortsætte i samme ånd som det forgangne.

Martin Brink Formand

Marts 2019.

Beretningen godkendes.

Årsberetninger fra de øvrige afdelinger:

**Fodbold:**

Så er det blevet tid til den første ”formandens beretning” fra min side, hvilket jeg synes har en kanon mulighed for at kigge på 2018 og få nærstuderet hvad vi har gjort rigtigt og hvor vi skal blive bedre.

En af de udfordringer vi har haft i fodboldafdelingen gennem en del år efterhånden, det er at få sat struktur og rekrutteringen af nye unge medlemmer og her tænker vi på de helt små, U4, U5 og U6. Vi har bestyrelsen et ønske at ikke skal være en tilfældig forældregruppe der kommer og spørger om de ikke må starte et U6 hold fordi de lige har 5 børn der gerne vil gå til fodbold.

Det skal være os som forening der opfordrer de unge mennesker og deres forældre til at komme i gang med at spille fodbold. Et af vores store ønsker i 2019 er at finde en ungdomskoordinator, som brænder efter at få flere børn i gang med at spille fodbold. På den måde tror vi på at vi kan få flere af de helt små i gang og på den måde en endnu større afdeling end vi har nu.

I foråret forsøgte vi fra bestyrelsens side at starte ”små fødder” et tilbud for de 3-5-årige, hvilket der var stor opbakning til og i løbet af foråret havde vi 20-25 forskellige børn forbi til træningen. Til efteråret lykkedes det at finde to trænere i Karsten Damm og Daniel Theemann som i fællesskab kørte efteråret flot igennem. Vi håber at de kommer i gang igen her til foråret.

I løbet af 2018 har vi haft et stigende antal medlemmer, vi sluttede 2017 med 271 medlemmer og pr 1. januar 2019 har vi 293 medlemmer – en stor tak for denne stigning skal tilskrives Jan Jessen der har formået at starte et nyt senior 11-mands hold i serie 6, som pr d.d. har 18 betalende medlemmer og det hele bliver endnu bedre af at langt størstedelen er unge Løjt drenge i alderen 16-20 år som egentligt var stoppet med at spille fodbold, men som nu er startet igen – Fantastisk arbejde af Jan.

I hele taget kører vores seniorafdeling rigtigt godt – På senior herrer og damer har vi i alt 78 medlemmer uden vores senior herre 7-mands hold. Ved herrerne er der hold i serie 3, serie 4, serie 6 og damerne spiller i Jyllandsserien efter en flot oprykning i efteråret 2018, her venter dem lange ture til blandt andet Herning og Holstebro. Jyllandsserie damerne har siden opstart heddet Løjt/Rødekro, men fra foråret hedder holdet AaBK/Løjt/Rødekro – grunden til dette skyldes at vi gerne vil gøre det til kommunens flagskib inden for dame senior fodbold, holdet har fortsat base i Løjt.

Vores ungdomshold har leveret mange flotte resultater i 2018 og især vil jeg fremhæve U10 årgangen som blev det første Løjt hold der deltager i Golden League. I løbet af året har det kostet nogle lange køreture bl.a. til Hobro. Men det har også givet prominente gæster i Løjt og her kan nævnes at OB blev sendt hjem til Odense med en øretæve af Løjt drengene.

Vi har en udfordring om vinteren med at finde nok fodbold til vores ungdomshold, vi mener ikke det er holdbart at vi i perioden oktober til april kun kan tilbyde 1xugentlig træning, især når den ligger om fredagen eller lørdagen hvor der er større chancer for afbud end der er de andre ugedage. Derfor vil vi i 2019 arbejde frem mod at finde kunstgræstider hos vores gode samarbejdsklub Rødekro IF, så vi kan tilbyde vores ungdomsspillere bedre forhold i fremtiden.

Vores fodboldskole har altid været populær og har altid været udsolgt. Fodboldskolen oplevede i 2018 for første gang at alle pladserne ikke var besatte, hvilket var rigtigt ærgerligt. Normalt har vi været 128 deltagere, men i 2018 var vi kun 89 deltagere. Vi håber ikke at dette er tendensen, da fodboldskolen er en vigtig aktivitet for os. Derfor en klar opfordring herfra til at deltage i fodboldskolen i 2019.

I 2018 blev der også arbejdet benhårdt med ”Projekt Kunstgræs”, et arbejde som kunstgræsudvalget lægger utroligt mange kræfter i. Udvalget består Carsten Lund, Mossi, Ruben, Mogens Ravn, Martin Brink, Jesper Gram, Michael Dahl. Det er et arbejde som vi i fodboldbestyrelsen påskønner utroligt meget og den dag banen står klar vil det gøre en kæmpe forskel for os som fodboldafdelingen.

Da jeg blev formand, var jeg på forhånd meget spændt på hvor stor en ekstra arbejdsbyrde det ville give mig i forhold til tidligere. Jeg blev overrasket, men på den positive måde. Arbejdsmængden har været mindre end frygtet, jeg har haft mulighed for at bruge min tid på positive ting. Jeg havde forventet at der kom flere klager fra øst og vest, men det har der slet ikke gjort – og det kan jeg takke trænerne for. I har leveret et fremragende stykke arbejde og gjort mit arbejde nemt.

Også i forbindelse med stævnet, vil jeg rose trænerne for at have været super gode i forbindelse med vores store stævne – I fulgte planen der blev lagt og fandt de hjælpere der skulle bruges. Tak for hjælpen til alle. Så er det en fornøjelse at være formand ☺!

Vores stævne som i øvrigt endnu en gang blev en succes, der deltog knap 100 hold og alting kørte fremragende fra start til slut. Her skal der lyde en stor tak til Garant Aabenraa, Garant Haderslev og Garant Rødekro som var vores hovedsponsor og også en tak alle der gav præmier til vores tombola.

Tak til Steff og Erik for et rigtigt godt samarbejde i 2018, fra fodboldafdelingen mærker vi tydeligt at rammerne bliver bedre og bedre – Vi vil især fremhæve de nye spillerbokse og gårdhaven som er med til at gøre hverdagen i fodboldafdelingen lige lidt sjovere.

Alt i alt må vi sige at vi har haft et rigtigt godt 2018, både økonomisk og også på fodboldbanerne – Alle de mange positive overstråler klart de få mindre gode ting der har været.

Tak til alle for et dejligt 2018 – vi glæder os til at se hvad 2019 bringer ☺

Daniel Broders

Beretningen godkendes.

**Håndbold:**

***ÅRSBERETNING HÅNDBOLD 2018/19***

Årets gang i håndafdelingen i Løjt IF – en til dels ny bestyrelse.

Efter mange års tro tjeneste valgte vores erfarne formand at tage en pause. Såvel nye som gamle bestyrelsesmedlemmer skulle til at tage fat på en masse opgaver – kendte som ukendte.

Efter konstitueringen, fik vi fordelt opgaverne mellem os. En stor mundfuld at få styr på alle delene i en håndboldafdeling. Heldigvis har bestyrelsen tidligere lavet en del benarbejde med bla årshjul og klub building, så opgaverne var klarlagt. Og som altid, var der nok at gå i gang med…

For sæsonen var jo i fuld gang – og det er jo det vi arbejder for – fuld gang i håndbolden….

Og der har været fuld gang i håndbolden; både hos børne- ungdoms og voksenholdene – alt lige fra trille trolde til old boys/girls.

Vi har desværre haft tilbagegang i de helt små (trille/trolde), men til gengæld kommer der stadig nye til på vores u6 og u8. Samtidig skal vi have med, at børnetallet i aabenraa kommune generelt er faldet…

Overordnet set, har vi haft nedgang i medlemstallet siden sidste sæson, men det er generelt for håndbolden over hele landet.

Så bortset fra et hul i ungdomsrækkerne u14 og til dels u16 er vi godt besat. Det skal dog nævnes at der også efterhånden er en del u14 spillere i klubben, der spiller med på dispensation, så forhåbentlig kan vi mønstre u 14 (u15) næste sæson.

Til gengæld er der flere årgange, hvor vi har flere hold på samme årgang og samtidig har vi et fornuftigt antal senior spillere. Og til stadighed kommer der flere nye spillere til. Senest har vores senior herrer lavet et samarbejde med Genner, og derved ses der en stor flok til træning.

Vores hold er fordelt i mange rækker – alt fra totalhåndbold for de mindste til kortbane og ikke mindst vores u10 piger der med en fantastisk indsats i toppen af AA rækken.

Og der ses stor udvikling i alle rækker – og vi er rigtig glade for den store indsats vores trænere lægger i arbejdet i klubben – uden dem var det ikke muligt.

Som altid, har vi en del events for at tjene til håndbold-driften. Her skal nævnes salg af julekalendere og præmiespil – en tilbagevendende begivenhed, som vi har valgt fortsat at bibeholde. Vi deltager i div arrangementer (DHL, OK) for at tjene lidt, og som noget nyt har vi valgt at sælge vores overskudslager/tidligere spillesæt – både for at få lidt overskud, men også for at vores sponsorer stadig kan få lidt ud af deres bidrag.

Sidst men ikke mindst, har vi haft vores årlige julestævne i samarbejde med Super Brugsen. Igen har vi overgået os selv ift. Arrangement, udførelse samt etablering af overskud - her må vi sige specielt tak til Ove Super Brugsen og Jesper for deres store engagement. Alt dette har medført, at vi går ud af 2018 med et overskud.

Vi har forberedt os på den nye kortbane, og har brugt penge på oprettelse af kortbane i hal 1 – vi er pt. I gang med at planlægge at lave kortbane i hal 2 også. Desuden har vi i samarbejde med hallen købt to nye WM mål til hal 1.

Som noget nyt vil vi efter sommerferien lave håndboldskole for børne/ungdomshold. Det har vi store forventninger til.

Til sidst - tak for bestyrelsen for deres store indsats – og selvfølgelig til alle vores trænere og frivillige - håndboldafdelingen kan ikke eksistere uden hjælpen derfra.

Beretningen godkendes.

**Gymnastik:**

**Formandens årsberetning i gymnastikafdelingen Løjt IF for sæsonen 2018/2019**

Så er der igen gået et år, og det er tid til et tilbageblik på året der er gået.
I marts afholdte vi traditionen tro vores forårsopvisning. Her viste alle hold, hvor dygtige de var blevet i vinterens løb. I 2018 havde vi glæde af hele 2 gæstehold ved vores opvisning. Far / barn holdet fra Lundtoft IF og DGI´s JYS - Junior Ynglinge Syd. Vores egne hold samt de 2 gæstehold, bidrog til en dejlig og hyggelig dag, med både smil på læben og beundrende blikke fra publikum.

Dermed var det som sædvanligt en festlig og flot dag, og også en dag med et stort publikum. Det er rigtig dejligt at se de mange mennesker fra byen, som støtter op om gymnastikken i Løjt. Det giver en følelse af fællesskab og sammenhold og det er rigtig fedt.
Flere af vores hold deltog også i forårsopvisningen i Aabenraa - også her var det en fornøjelse at se de forventningsfulde børn på gulvet, lave en flot opvisning.

I april afholdt vi evaluering af sæsonen. Det foregik efter ønske fra trænerne, i vores eget anlæg. Vi havde fællesaktiviteter i hallen, hvor både hjerne og fysik blev udfordret. Herefter samledes vi til hygge og spisning i sportsloungen. Herefter evaluerede vi den forgangne sæson og snakkede omkring sæsonen 18/19.
I løbet af foråret/sommeren arbejdede udvalget med at fastlægge holdstrukturen for den kommende sæson, at finde de sidste trænere til den ny sæson, og drøfte nye ideer for fremtiden.

Efter vores forårsopvisningen plejer sæsonen at slutte. Men ikke i 2018. Her forlængede vi, i samarbejde med de andre afdelinger i Løjt IF, gymnastiksæsonen med to nye tiltag – Familiefræs, Familiefræs var en stor succes, med aktiviteter på tværs af de forskellige idrætsgrene, på tværs af alder og afsluttedes flere gange med fællesspisning. Og holdet Seenager ”bevæg dig for livet”, hvor byens seniorer samles om formiddagen til forskellige former for gymnastik, leg og bevægelse.

I juli afholdt vi planlægningsmøde med trænerne for sæsonen 18/19 og i uge 36 startede den nye sæson.

Flere nye tiltag blev gjort for den kommende sæson. Vi har en udfordring med at fastholde de unge mennesker i gymnastikregi. Derfor vakte det stor glæde, at nogle unge instruktører havde mod på at starte et Rytme/spring hold for de unge mennesker i byen. Det har været en succes med tilmelding af 19 unge mennesker. Også for de, som er lidt mindre vant med fysisk aktivitet, havde vi nyt tiltag med et naturtræningshold.

Herudover er der i løbet af sæsonen oprettet et floorballhold, under gymnastikafdelingen, hvor 34 mænd mellem 21 og 60 år er aktive sammen.

For de helt små 0-3-årige, har vi haft 2 forskellige tilbud i år. Baby hiv og sving for de mindste, på typisk under 1 år og vores forældre/ barn hold hvor de små har kunne udøve gymnastik i trygge rammer, sammen med mor eller far.

Vores hold med børn fra 0. – 3. Klasse har i denne sæson været opdelt på traditionel vis, med 2. årgange af børn på hvert hold. Samt et hold med lidt mere fokus på spring for de som går i 4. – 6. klasse.

For de voksne gymnaster har sæsonen bla. budt på ældreidræt, motions herre / damer og fitness gymnastik. Herudover har vi også vort stavgangshold, som går fra hallen hver onsdag kl. 9:30.
I alt har forening 93 voksne gymnaster engageret.

I december blev der holdt julehygge på holdene og her efter jul, er alle de hold som skal deltage i opvisninger, for alvor gået i gang med at øve sig.
Nu nærmer vi os igen vores årlige opvisning, som i år finder sted d. 16. marts i Løjt, og vi har også hold med til Åbenrå egnens forårsopvisning, som finder sted i weekenden 9. – 10. marts.

I år har vi 244 aktive medlemmer til selve sæsonen, sammenholdt med vores seenagerhold på 19 aktive gymnaster og dertil vores familiefræs, kan vi igen i år konstatere en flot fremgang i aktive udøvere i vores forening.
Jeg vil gerne her på generalforsamlingen takke vore trænere og hjælpetrænere for den store indsats, de gør for, at det skal være sjovt at gå til gymnastik i Løjt. I skal vide, at uden jer, havde vi ingen gymnastikafdeling i Løjt.
Til slut vil jeg også takke, alle andre der bidrager til, at det er både muligt og sjovt at gå til gymnastik i Løjt Kirkeby.

Formand Carina Davidsen

Beretningen godkendes.

**Volley:**

Ej modtaget.

**Badminton:**

                            **Beretning 2018 for Badminton, Løjt I.F.**

Løjt badminton har voksne/motionister (57) og børnehold (13), i alt 70 medlemmer.

Børnene trænes af Annemette Ravn og Frank Lundsberg, og efter det oplyste kører det rigtig fint, og udvalget håber trænerteamet fortsætter også i næste sæson. Fra udvalget side en stor tak til Annemette & Frank!

Det kører stille og roligt i badmintonafdelingen, hvor udvalget består af Erik P. Gentin og Erik Steen Boe.

Der er badminton mandag og onsdag, hvor badminton har afgivet tiden onsdag fra kl. 21 til andet aktivitet, da der ikke var nogen udnyttelse.

Økonomien ser alt andet lige fornuftig ud med et overskud på kr. 9.600,- minus andel i fællesudgifter med kr. 1.191,- , således at resultatet bliver kr. 8.400,-

På udvalgets vegne

Venlig hilsen

Erik Steen Boe

Beretningen godkendes.

**Tennis:**

Ej modtaget

**Løb:**

**Årsindberetning 2018 Løbeklubben**

Lørdag d. 2. juni blev der afholdt Løjterlig lørdag med løb-leg og fodboldstævne. Vejret blev fantastisk og der deltog ca. 500 løbere og det ligger meget stabilt i forhold til de øvrige år. Vi holdt fast i samme ruter som tidligere og løbet blev gennemført uden nogen problemer. Vi lavede igen en stor Sponsoraftale med Frøs Herred Sparekasse som bidrog med 20.000 kr. og løbet hedder jo så Frøs Løjt løbet. I 2018 valgte vi et par nye tiltag og i samarbejde med fodboldafdelingen afholdte vi et stævne for de mindre børn og her deltog ca. 25 hold fra Løjt If og omegnsklubber. Det fungerede perfekt og stævnet var fra kl. 9 til 12 og gav rigtig mange mennesker på vores dejlige anlæg og rekord omsætning i vores salgsboder. I 2018 blev vores årlige fest ændret til fælles spisning med pulk pork til 75 kr. pr person og der blev solgt 230 spisebilletter. Det blev en super hyggelig afslutning på løjterlig lørdag. Sponsorindtægter og med salg i vores boder blevet det samlet overskud på ca. 50.000 kr. Løbeklubben har også i 2018, deltaget i DGI Cross. Medlemstallet er på ca. 30 medlemmer og uændret i forhold til 2017. Omkring træning hver torsdag kl. 17.30 fra Løjt hallen har vi i 2018 været lidt flere til træning end de sidste par år så det er jo bare dejligt.

Ole Boyum Johansen Formand Løjt Landsløbeklub

Beretningen godkendes.

1. **Fremlæggelse af revideres regnskab.**

Kasserer Marianne Olsen fremlægger årsregnskabet.

Regnskabet godkendes.

1. **Indkomne forslag**. Ingen.
2. **Valg**

Næstformand: Poul Søndersø (Ingen modkandidater, Poul genvælges)

Kasserer: Marianne Olesen (Ingen modkandidater, Marianne genvælges)

1. supplant: Niels Bo Michaelsen

2. supplant: Carina Davidsen

Det besluttes, at begge suppleanter deltager ved alle HB-møderne så vidt muligt.

Revisor: Rune Martinussen

Revisorsupplant: Jørgen Kannerup

1. **Eventuelt**